**แผนการจัดการเรียนรู้ที่ 9**

**กลุ่มสาระการเรียนรู้วิทยาศาสตร์และเทคโนโลยี**

**เทคโนโลยี วิทยาการคำนวณ ชั้นประถมศึกษาปีที่ 4**

**หน่วยการเรียนรู้ที่ 4 การนำเสนอข้อมูลด้วยซอฟต์แวร์ จำนวน 14 ชั่วโมง**

**แผนการจัดการเรียนรู้ที่ 9 การนำเสนอข้อมูลด้วยซอฟต์แวร์ เวลาเรียน 4 ชั่วโมง**

**1. มาตรฐานการเรียนรู้**

มาตรฐาน ว 4.2 เข้าใจและใช้แนวคิดเชิงคำนวณในการแก้ปัญหาที่พบในชีวิตจริงอย่างเป็นขั้นตอนและเป็นระบบ ใช้เทคโนโลยีสารสนเทศและการสื่อสารในการเรียนรู้ การทำงาน และการแก้ปัญหาได้อย่างมีประสิทธิภาพ รู้เท่าทัน และมีจริยธรรม

**2. ตัวชี้วัด**

ว 4.2 ป.4/4 รวบรวม ประเมิน นำเสนอข้อมูลและสารสนเทศ โดยใช้ซอฟต์แวร์ที่หลากหลายเพื่อแก้ปัญหาในชีวิตประจำวัน

**3. สาระสำคัญ**

โปรแกรม Microsoft Word เป็นโปรแกรมประมวลคำที่ช่วยในการนำเสนอข้อมูลในรูปของ ข้อความ เอกสารรายงาน จดหมาย และสามารถจัดรูปแบบของเอกสารให้สวยงาม โดยสามารถจัดรูปแบบ ตัวอักษรชนิดต่าง ๆ จัดรูปแบบย่อหน้า แทรกรูปภาพ และแทรกตารางตามที่ต้องการ

**4. สาระการเรียนรู้**

- การใช้โปรแกรมไมโครซอฟต์เวิร์ด คอมพิวเตอร์เพื่อการจัดทำเอกสาร ข้อมูล สารสนเทศ

**5. จุดประสงค์การเรียนรู้**

**ด้านความรู้ (Knowledge)**

- วิเคราะห์งานและคำสั่งที่ใช้ในการนำเสนองานในโปรแกรมประมวลคำได้

**ด้านทักษะกระบวนการ (Process)**

-นันำเสนอข้อมูลและจัดรูปแบบข้อมูลในโปรแกรมประมวลคำได้อย่าง

**ด้านคุณลักษณะอันพึงประสงค์ (Attitude)**

- เห็นความสำคัญของการใช้โปรแกรมประมวลคำในการนำเสนอข้อมูลต่าง ๆ ในชีวิตประจำวัน

| **คุณลักษณะอันพึงประสงค์** | **สอดคล้องกับ** | |
| --- | --- | --- |
| **โรงเรียนคุณธรรม** | **โรงเรียนสุจริต** |
| ☑ รักชาติ ศาสน์ กษัตริย์  ☑ ซื่อสัตย์สุจริต  ☑ มีวินัย  ☑ ใฝ่เรียนรู้  🗆 อยู่อย่างพอเพียง  ☑ มุ่งมั่นในการทำงาน  ☑ รักความเป็นไทย  ☑ มีจิตสาธารณะ | ☑ มีวินัย  ☑ มีความรับผิดชอบ  🗆 มีจิตอาสา | ☑ มีทักษะการคิด  ☑ มีวินัย  ☑ ซื่อสัตย์สุจริต  🗆 อยู่อย่างพอเพียง  ☑ มีจิตสาธารณะ |

**6. สมรรถนะสำคัญของผู้เรียน** - ความสามารถในการคิด

- ความสามารถในการใช้เทคโนโลยี

- ความสามารถในการแก้ปัญหา

**7. ทักษะกระบวนการทางวิทยาศาสตร์ และทักษะแห่งศตวรรษที่ 21**

**ทักษะแห่งศตวรรษที่ 21**

◾ 3R

☑ Reading (อ่านออก) ☑ W**r**iting (เขียนได้) 🗆 A**r**ithmetic (มีทักษะในการคำนวณ)

**◾** 8C

☑ Critical Thinking and Problem Solving : มีทักษะในการคิดวิเคราะห์ การคิดอย่างมี   
 วิจารณญาณ และแก้ไขปัญหาได้

☑ Creativity and Innovation : คิดอย่างสร้างสรรค์ คิดเชิงนวัตกรรม

☑ Collaboration Teamwork and Leadership : ความร่วมมือ การทำงานเป็นทีม   
 และภาวะผู้นำ

☑ Communication Information and Media Literacy : ทักษะในการสื่อสาร   
 และการรู้เท่าทันสื่อ

☑ Cross-cultural Understanding : ความเข้าใจความแตกต่างทางวัฒนธรรม กระบวนการคิด  
 ข้ามวัฒนธรรม

☑ Computing and ICT Literacy : ทักษะการใช้คอมพิวเตอร์ และการรู้เท่าทันเทคโนโลยี   
 ซึ่งเยาวชนในยุคปัจจุบันมีความสามารถด้านคอมพิวเตอร์และเทคโนโลยีอย่างมากหรือเป็น  
 Native Digital ส่วนคนรุ่นเก่าหรือผู้สูงอายุเปรียบเสมือนเป็น Immigrant Digital แต่เราต้อง  
 ไม่อายที่จะเรียนรู้แม้ว่าจะสูงอ11ายุแล้วก็ตาม

🗆 Career and Learning Skills : ทักษะทางอาชีพ และการเรียนรู้  
☑ Compassion : มีคุณธรรม มีเมตตา กรุณา มีระเบียบวินัย ซึ่งเป็นคุณลักษณะพื้นฐานสำคัญ  
 ทักษะขั้นต้นทั้งหมด และเป็นคุณลักษณะที่เด็กไทยจำเป็นต้องมี

**8.** **กระบวนการจัดการเรียนรู้ ชั่วโมงที่ 1**

**1. ขั้นนำเข้าสู่บทเรียน (Engagement Phase) (5 นาที)**

- ครูถามคำถามเพื่อกระตุ้นความสนใจของนักเรียนว่า “ถ้านักเรียนต้องการจัดทำรายงานส่งคุณครูโดยใช้คอมพิวเตอร์ นักเรียนรู้หรือไม่ว่ามีโปรแกรมใดบ้างที่ช่วยในการทำรายงาน”

(แนวตอบ : คำตอบของนักเรียนขึ้นอยู่กับดุลยพินิจของครูผู้สอน เช่น Microsoft Word**ใ**)

**2. ขั้นสำรวจ (Exploration Phase) (10 นาที)**

- นักเรียนสนทนาถามตอบว่า “โปรแกรม Microsoft Word เป็นโปรแกรมประมวลคำที่ช่วยในการจัดพิมพ์เอกสารรายงาน จดหมาย และสามารถจัดรูปแบบของเอกสารให้สวยงามโดยสามารถแทรกรูปภาพและจัดรูปแบบตัวอักษรต่าง ๆ ตามที่เราต้องการ ตลอดจนสามารถสร้างตารางเพื่อพิมพ์ข้อมูลได้”

**3. ขั้นอธิบาย (Explanation Phase) (10 นาที)**

- ให้นักเรียนแบ่งกลุ่ม กลุ่มละ 3-6 คน หรือตามความเหมาะสม

- ให้นักเรียนแต่ละกลุ่มร่วมกันพิจารณาส่วนประกอบของใบงานที่ 4.2.1 เรื่อง ดอกไม้ประจำวันเกิด โดยให้นักเรียนวิเคราะห์ว่าหากต้องการสร้างงานให้ได้ตามใบงานนี้ นักเรียนจะต้องทำอย่างไรบ้าง

- จากนั้นครูสุ่มนักเรียนแต่ละกลุ่มร่วมกันตอบคำถาม โดยเพื่อนร่วมชั้นเรียนและครูผู้สอนร่วมกันแลกเปลี่ยนความคิดเห็นถึงกระบวนการที่ต้องมีในใบงานที่ 4.2.1 เรื่อง ดอกไม้ประจำวันเกิด

(แนวตอบ : คำตอบของนักเรียนขึ้นอยู่กับดุลยพินิจของครูผู้สอน เช่น การใช้อักษรศิลป์การพิมพ์ตัวอักษร การจัดรูปแบบตัวอักษร การแทรกรูปภาพ การจัดรูปแบบย่อหน้า การสร้างตาราง)

- เปิดโอกาสให้นักเรียนแต่ละกลุ่มศึกษาและสังเกตขั้นตอนการแทรกอักษรศิลป์ การแทรกรูปภาพ และการแทรกตัวอักษรขึ้นต้นขนาดใหญ่จากหนังสือเรียนรายวิชาพื้นฐาน (ชุด แม่บทมาตรฐาน) เทคโนโลยี (วิทยาการคำนวณ) ป.4 หน่วยการเรียนรู้ที่ 4 เรื่อง การนำเสนอข้อมูลด้วยซอฟต์แวร์ หรือสืบค้นจากอินเทอร์เน็ตเพิ่มเติมเพื่อขยายความเข้าใจมากยิ่งขึ้น

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- นักเรียนแต่ละกลุ่มลงมือปฏิบัติตามใบงานที่ 4.2.1 เรื่อง ดอกไม้ประจำวันเกิด และให้นักเรียนสืบค้นข้อมูล เรื่อง ดอกไม้ประจำวันเกิดจากอินเทอร์เน็ต และใส่ข้อมูลลงในตารางให้ละเอียด โดยครูคอยให้คำแนะนำเพิ่มเติมตามความเหมาะสมตามหัวข้อ ดังนี้

1) การแทรกอักษรศิลป์

2) การพิมพ์ตัวอักษร

3) การจัดรูปแบบตัวอักษร

4) การจัดรูปแบบย่อหน้า

5) การสร้างตาราง

6) การแทรกรูปภาพ

**5. ขั้นประเมินผล (Evaluation Phase) ( 5 นาที)**

- นักเรียนตรวจสอบความถูกต้องของผลงานและบันทึกงานลงในเครื่องคอมพิวเตอร์

- นักเรียนร่วมกันสรุปเครื่องมือที่ได้เรียนในชั่วโมง และหน้าที่ของเครื่องมือ

**ชั่วโมงที่ 2**

**1. ขั้นนำเข้าสู่บทเรียน (Engagement Phase) (5 นาที)**

- นักเรียนทบทวนกิจกรรมที่ทำจากสัปดาห์ที่ผ่านมา

- ให้นักเรียนแบ่งกลุ่ม (กลุ่มเดิม) จากนั้นให้นักเรียนแต่ละกลุ่มคิดค้นหัวข้อที่ตนเองสนใจ  
โดยแต่ละกลุ่มจะมีหัวข้อที่ไม่เหมือนกัน

**2. ขั้นสำรวจ (Exploration Phase) (5 นาที)**

- จากนั้นให้นักเรียนสืบค้นข้อมูลที่เกี่ยวข้องกับเรื่องที่ตนเองสนใจ

**3. ขั้นอธิบาย (Explanation Phase) (10 นาที)**

- นักเรียนฟังการอธิบายและสาธิตเครื่องมือโดยครูผู้สอน โดยมีเครื่องมือดังนี้

1. แทรกรูปภาพ

2. ฟอนต์

3. สร้างตาราง

4. กล่องข้อความ

5. เค้าโครงหน้า

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- นักเรียนลงมือจัดทำเอกสาร เพื่อนำเสนอข้อมูลโดยใช้โปรแกรมไมโครซอฟต์เวิร์ด (Microsoft Word) ตามกระบวนการที่นักเรียนได้ศึกษามา โดยครูคอยให้คำแนะนำตามความเหมาะสม

**5. ขั้นประเมินผล (Evaluation Phase) ( 10 นาที)**

- นักเรียนร่วมกันสรุปเครื่องมือที่ได้เรียนในชั่วโมง และหน้าที่ของเครื่องมือบันทึกลงในสมุด

**ชั่วโมงที่ 3**

**1. ขั้นนำเข้าสู่บทเรียน (Engagement Phase) (5 นาที)**

- นักเรียนทบทวนเครื่องมือที่เรียนในโปรแกรมไมโครซอฟต์เวิร์ด (Microsoft Word)

**2. ขั้นสำรวจ (Exploration Phase) (5 นาที)**

- นักเรียนรายงานความคืบหน้าชิ้นงานของตน และบอกแนวทางที่จะทำ โดยมีครูคอยแนะนำ

**3. ขั้นอธิบาย (Explanation Phase) (10 นาที)**

- นักเรียนซักถามวิธีการสร้างชิ้นงานจากตัวอย่างโดยมีครูคอยชี้แนะและสาธิต และร่วมกันวิเคราะห์การตกแต่งต่างๆ เช่น

1. อักษรศิลป์

2. การสร้างตาราง

3. สร้างเส้นขอบ

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- นักเรียนทำชิ้นงานเสร็จ และรายงานครูผู้สอน โดยมีครูคอยแนะนำ

**5. ขั้นประเมินผล (Evaluation Phase) ( 10 นาที)**

-ครูประเมินผลนักเรียนจากชิ้นงาน การสังเกตการตอบคำถาม ความสนใจในการเรียน และการทำกิจกรรมกระบวนการกลุ่มของนักเรียน

**ชั่วโมงที่ 4**

**1. ขั้นนำเข้าสู่บทเรียน (Engagement Phase) (5 นาที)**

- นักเรียนทบทวนเครื่องมือที่เรียนในโปรแกรมไมโครซอฟต์เวิร์ด (Microsoft Word)

**2. ขั้นสำรวจ (Exploration Phase) (5 นาที)**

- นักเรียนรายงานความคืบหน้าชิ้นงานของตน และบอกแนวทางที่จะทำ โดยมีครูคอยแนะนำ

**3. ขั้นอธิบาย (Explanation Phase) (10 นาที)**

- นักเรียนซักถามวิธีการสร้างชิ้นงานจากตัวอย่างโดยมีครูคอยชี้แนะและสาธิต และร่วมกันวิเคราะห์การตกแต่งต่างๆ เช่น

1. การจัดการตัวอักษร

2. การจัดตำแหน่งหน้า

3. การบันทึก

**4. ขั้นขยายหรือประยุกต์ใช้มโนทัศน์ (Expansion Phase) ( 20 นาที)**

- นักเรียนทำชิ้นงานเสร็จ และรายงานครูผู้สอน โดยมีครูคอยแนะนำ

- นักเรียนแต่ละคนทำกิจกรรม Activity 4.4 โดยให้นักเรียนเลือกสัตว์ที่นักเรียนสนใจมา 1 ชนิด แล้วรวบรวมข้อมูลเกี่ยวกับสัตว์ชนิดนั้น และนำเสนอข้อมูลโดยใช้โปรแกรมประมวลคำ จากนั้นบันทึกข้อมูลลงในหนังสือเรียน

- ครูสุ่มนักเรียนร่วมกันตอบคำถามจากการทำกิจกรรม Activity 4.4 บริเวณหน้าชั้นเรียน

- ครูถามคำถามสำคัญกับนักเรียนว่า *“โปรแกรมประมวลคำมีประโยชน์ต่อการนำเสนองาน อย่างไร”*

(แนวตอบ : คำตอบของนักเรียนขึ้นอยู่กับดุลยพินิจของครูผู้สอน เช่น โปรแกรมประมวลคำเป็นการนำเสนอในรูปแบบข้อความ เอกสาร ทำให้ง่ายต่อการทำความเข้าใจ มีความเป็นระเบียบ เรียบร้อย และสะดวกต่อการใช้งาน)

**5. ขั้นประเมินผล (Evaluation Phase) ( 10 นาที)**

-ครูประเมินผลนักเรียนจากชิ้นงาน การสังเกตการตอบคำถาม ความสนใจในการเรียน และการทำกิจกรรมกระบวนการกลุ่มของนักเรียน

**8. สื่อแหล่งการเรียนรู้**

1.หนังสือเรียน รายวิชาพื้นฐานเทคโนโลยี (วิทยาการคำนวณ) ป.4

2. ใบงานที่ 4.2.1 เรื่อง ดอกไม้ประจำวันเกิด

3. คอมพิวเตอร์

**9. การวัดและประเมินผล**

|  |  |  |  |
| --- | --- | --- | --- |
| **รายการวัด** | **วิธีวัด** | **เครื่องมือ** | **เกณฑ์การประเมิน** |
| 10.1 การประเมินระหว่าง การจัดกิจกรรม  1) การใช้โปรแกรมประมวลคำ | - ตรวจใบงานที่ 4.2.1  - ตรวจ Activity 4.4  - ตรวจสอบชิ้นงาน | - ใบงานที่ 4.2.1  - Activity 4.4  - แบบประเมินชิ้นงาน | ร้อยละ 60 ผ่านเกณฑ์  ร้อยละ 60 ผ่านเกณฑ์  ร้อยละ 60 ผ่านเกณฑ์ |
| 2) การนำเสนอผลงาน | - ประเมินการนำเสนอ ผลงาน | - แบบประเมิน  การนำเสนอผลงาน | ระดับคุณภาพ 2  ผ่านเกณฑ์ |
| 3) พฤติกรรมการทำงานรายบุคคล | - สังเกตพฤติกรรม  การทำงานรายบุคคล | - แบบสังเกตพฤติกรรม   การทำงานรายบุคคล | ระดับคุณภาพ 2  ผ่านเกณฑ์ |
| 4) พฤติกรรมการทำงานกลุ่ม | - สังเกตพฤติกรรม การทำงานกลุ่ม | - แบบสังเกตพฤติกรรม การทำงานกลุ่ม | ระดับคุณภาพ 2  ผ่านเกณฑ์ |
| 5) คุณลักษณะ อันพึงประสงค์ | - สังเกตความมีวินัย  ความรับผิดชอบ ใฝ่เรียนรู้ และมุ่งมั่น  ในการทำงาน | - แบบประเมิน  คุณลักษณะ  อันพึงประสงค์ | ระดับคุณภาพ 2  ผ่านเกณฑ์ |

**ใบงานที่ 4.2.1 เรื่อง ดอกไม้ประจำวันเกิด**

**คำชี้แจง :** ให้นักเรียนสืบค้นข้อมูลเกี่ยวกับดอกไม้ประจำวันเกิด พิจารณาส่วนประกอบของใบงาน   
 พร้อมจัดพิมพ์ข้อมูลและจัดรูปแบบข้อมูลให้เรียบร้อย

ดอกไม้ประจำวันเกิด

การปลูกต้นไม้ในบ้านนั้น นอกจากจะเลือกจากความชอบของเจ้าของบ้านหรือผู้อยู่อาศัยในบ้านแล้ว  
อีกสิ่งหนึ่งที่หลายคนยึดถือกันมาตลอดสำหรับการคัดเลือกต้นไม้ที่จะปลูกนั่นก็คือ การเลือกไม้มงคลประจำวันเกิด และราศีเกิด ซึ่งนอกจากจะเป็นต้นไม้ที่เป็นมงคล เสริมสร้างความร่มเย็นเป็นสุขให้กับบ้านของเราแล้ว ยังช่วยเสริมดวงบุญบารมีให้กับผู้อาศัยอีกทางหนึ่งด้วย

|  |  |  |  |
| --- | --- | --- | --- |
| **ลำดับที่** | **วันประจำสัปดาห์** | **ดอกไม้** | **ภาพดอกไม้** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**ใบงานที่ 4.2.1 เรื่อง ดอกไม้ประจำวันเกิด**

**เฉลย**

**คำชี้แจง :** ให้นักเรียนสืบค้นข้อมูลเกี่ยวกับดอกไม้ประจำวันเกิด พิจารณาส่วนประกอบของใบงาน   
 พร้อมจัดพิมพ์ข้อมูลและจัดรูปแบบข้อมูลให้เรียบร้อย

ดอกไม้ประจำวันเกิด

การปลูกต้นไม้ในบ้านนั้น นอกจากจะเลือกจากความชอบของเจ้าของบ้านหรือผู้อยู่อาศัยในบ้านแล้ว  
อีกสิ่งหนึ่งที่หลายคนยึดถือกันมาตลอดสำหรับการคัดเลือกต้นไม้ที่จะปลูกนั่นก็คือ การเลือกไม้มงคลประจำวันเกิด และราศีเกิด ซึ่งนอกจากจะเป็นต้นไม้ที่เป็นมงคล เสริมสร้างความร่มเย็นเป็นสุขให้กับบ้านของเราแล้ว ยังช่วยเสริมดวงบุญบารมีให้กับผู้อาศัยอีกทางหนึ่งด้วย

|  |  |  |  |
| --- | --- | --- | --- |
| **ลำดับที่** | **วันประจำสัปดาห์** | **ดอกไม้** | **ภาพดอกไม้** |
| 1 | วันอาทิตย์ | ดอกทานตะวัน |  |
| 2 | วันจันทร์ | ดอกมะลิ |  |
| 3 | วันอังคาร | ดอกกล้วยไม้สีชมพู |  |
| 4 | วันพุธ | ดอกบัวสีเหลือง |  |
| 5 | วันพฤหัสบดี | ดอกกุหลาบสีเหลือง |  |
| 6 | วันศุกร์ | ดอกกุหลาบทุกสี | rosecolor.jpg |